Podaljšano bivanje, 3. in 4. razred, 11. 5. 2020

**Pozdravljeni tretješolci in četrtošolci!**

**Vesela bova, če nama boš poslal kakšno fotografijo tvojih dejavnosti ali pa nama kar tako napisal kakšen stavek.**

Najina naslova: [lucija.sarc1@guest.arnes.si](mailto:lucija.sarc1@guest.arnes.si) [vojotodor@gmail.com](mailto:vojotodor@gmail.com)

Ponedeljek, 11. maj 2020


Zdravo!

Upava, da si lepo preživel vikend in da si lepo vreme izkoristil za kakšen sprehod v naravi. V Ljubljani je bil organiziran pohod okoli mesta, ki se imenuje Pot ob žici. V soboto pa smo po celi Evropi praznovali tudi **dan Evrope**. Si že slišal za ta praznik? Na dan Evrope, 9. maja, praznujemo mir in enotnost v Evropi.



Današnja naloga bo namenjena spoznavanju simbolov Evropske unije: himne, zastave in slogana.

**Evropska zastava** je temno modre barve z dvanajstimi zlatimi zvezdami, ki tvorijo krog in s tem ponazarjajo enotnost, solidarnost in sožitje narodov Evrope. Pobarvaj jo!



**Evropska himna** je Oda radosti iz Devete simfonije slavnega nemškega skladatelja Ludwiga van Beethovna. Poslušaš jo lahko na naslednji povezavi:

<https://www.youtube.com/watch?v=Jo_-KoBiBG0>

**Slogan oziroma vodilo Evropske unije** se glasi *Združena v raznolikosti*. To geslo izraža način, na katerega se je Evropska unija oblikovala, saj se je obogatila z različnimi kulturami, tradicijami in jeziki celine. Za spoznavanje vseh 27 držav Evropske unije sestavi sestavljanko EU:

<https://europa.eu/learning-corner/eu-puzzle_sl>

Upava, da se boš pri spoznavanju Evropske unije zabaval!